**Podaci vezani uz natječaj za prijam u službu u Jedinstveni upravni odjel na neodređeno vrijeme na radno mjesto:**  
  
**Stručni suradnik za obračun proračunskih prihoda - 1 izvršitelj**  
  
Natječaj je objavljen u „Narodnim novinama“ broj 57/20 od 15. svibnja 2020. godine  
  
**Opis poslova:**

1. obavlja poslove obračuna prihoda u okviru provođenja upravnog postupka i izdavanja rješenja o komunalnom doprinosu, komunalnoj naknadi, naknadi za uređenje voda, naknadi za zadržavanje nezakonito izgrađenih zgrada u prostoru, spomeničkoj renti te drugim naknadama, sudjeluje u rješavanju prigovora i žalbenih postupaka po rješenjima u svojoj nadležnosti i u drugim pitanjima vezanim uz predmetne upravne i stručne poslove
2. vodi i ažurira bazu podataka o objektima i obveznicima za obračun prihoda u okviru nadležnosti odsjeka, vrši očevid na terenu te pokreće odgovarajuće postupke za obračun prihoda
3. obavlja poslove obračuna prihoda u okviru provođenja upravnog postupka i izdavanja rješenja o dodjeli grobnih objekata na korištenje i rješenja o godišnjoj grobnoj naknadi, ažurira bazu podataka grobnih naknada i sudjeluje u rješavanju o drugim pitanjima u predmetnim upravnim i stručnim poslovima
4. prati i osigurava primjenu propisa u okviru svoje nadležnosti, izrađuje prijedloge novih ili izmjenu postojećih općih, odnosno provedbenih akata i brine o njihovom pravovremenom donošenju, priprema podatke iz djelokruga rada za potrebe proračunskog planiranja i izvještavanja te sastavlja izvješća o radu
5. surađuje sa službenicima unutar službe i drugih odsjeka u vezi usklađivanja i ažuriranja podataka u evidencijama iz djelokruga rada, prima stranke, daje mišljenja, tumačenja i odgovore po predmetima u okviru svoje nadležnosti te izvršava naloge pročelnika i voditelja odsjeka koji se odnose na službu

**Osnovna bruto plaća: 11.531,30 kn**

Provjera znanja i sposobnosti obuhvaća:

1. pisano testiranje,

2. provjeru rada na računalu i

3. intervju

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz natječaja biti će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka te područja komunalnog gospodarstva.

Pravni i drugi izvori provjere znanja:

Zakon o komunalnom gospodarstvu (Narodne novine br. 68/18, 110/18),

Odluka o komunalnoj naknadi (Službene novine Općine Viškovo br. 20/18)

Odluka o vrijednosti boda „B“ komunalne naknade (Službene novine Općine Viškovo br. 20/18)

Pravilnik o načinu utvrđivanja obujma i površine građevina u svrhu obračuna komunalnog doprinosa (Narodne novine br. 15/19)

Zakon o postupanju s nezakonito izgrađenim zgradama (Narodne novine br. 86/12, 143/13, 65/17, 14/19)

Zakon o općem upravnom postupku (Narodne novine br. 47/09),

Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19),

Uredba o uredskom poslovanju (Narodne novine br. 07/09),

Zakon o grobljima (Narodne novine br. 19/98, 50/12, 89/17)

Odluka o groblju (Službene novine Primorsko-goranske županije br.10/11, 13/11)

Opći porezni zakon (Narodne novine br. 115/16 i 106/18)

Zakon o financiranju vodnoga gospodarstva (Narodne novine, br. 153/09., 90/11., 56/13., 154/14., 119/15., 120/16., 127/17. i 66/19)

Zakon o upravnim pristojbama (Narodne novine br. 115/16).